**Pkp.**

**Eelnõu nr.**

*koosseisuline häälteenamus*

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  20. juuni 2017 a. nr  |
|  |
|  |
| Nõusoleku andmine OÜ-le Viimsi Haldus laenu andmiseks Viimsi valla 2017. aasta eelarvest  |  |
|  |
|  |
| 22.03.2017.a kuulutas OÜ Viimsi Haldus välja riigihanke „Randvere kooli spordiväljaku ja kõrvalhoone rajamine“ (viitenumber 183952). Läbiviidud riigihanke tulemusena sõlmis OÜ Viimsi Haldus 18.05.2017.a hankelepingu Montreco OÜ-ga ning hankelepingust tulenevate rahaliste põhikohustuste summa on 333 155,00 eurot, millele lisandub käibemaks.OÜ Viimsi Haldus sõlmis osundatud hankelepingu Viimsi valla huvides ja ülesandel ning selle sõlmimine on kooskõlas Viimsi valla 2017. aasta hankeplaaniga (vt. Viimsi valla 2017. aasta hankeplaani lisa lk 3, kinnitatud Viimsi Vallavalitsuse 14.02.2017.a korraldusega nr 110).Samuti sõlmis 13.06.2017.a OÜ Viimsi Haldus Randvere kooli spordiväljaku ja kõrvalhoone rajamise omanikujärelevalve lepingu Arterega OÜ-ga ning lepingust tulenevate rahaliste kohustuste summa on 2 520,00 eurot, millele lisandub käibemaks. Tuginedes eeltoodule ja võttes aluseks kohaliku omavalitsuse korralduse seaduse § 6 lõike 2 ja § 22 lõike 1 punkti 8¹ ja kohaliku omavalitsuse üksuse finantsjuhtimise seaduse § 37 lõike 2, Viimsi Vallavolikogu  |
|  |
| o t s u s t a b: |
|  |

1. Nõustuda OÜ-le Viimsi Haldus (registrikood 10618178) laenu andmisega Viimsi valla 2017. aasta eelarvest järgmistel põhitingimustel:
	1. laenusumma kuni 336 000 (kolmsada kolmkümmend kuus tuhat) eurot;
	2. intress 1,5% (üks koma viis) protsenti aastas väljamakstud laenusummalt;
	3. kogu väljamakstud laenusumma tagasimakse tähtaeg hiljemalt **31.12.2022.a**;
	4. intress kuulub tagastamata laenusummalt arvestamisele igakuiselt alates laenusumma väljastamisest;
	5. arvestatud intress kuulub tasumisele igakuiselt hiljemalt vastavale arvestuskuule järgneva kalendrikuu 10. (kümnendaks) kuupäevaks;
	6. väljamakstud laenusumma kuulub tagastamisele igakuiste võrdsete osamaksetena alates 10.10.2017;
	7. laenulepingust tulenevate laenuandja rahaliste nõuete tagamiseks seatakse laenuvõtjale kuuluvale hoonestusõigusele (aadress: G. H. Schüdlöffeli tee 4, Randvere küla, Viimsi vald, katastri nr 89001:010:1903) hüpoteek summas 500 000 (viissada tuhat) eurot ning laenuvõtja kohustub alluma tagatud nõuete sissenõudmisel kohesele sundtäitmisele.
2. Anda vallavanemale volitus otsuse punktis 1 nimetatud tingimustel laenulepingu ülejäänud tingimuste läbirääkimiseks ning allkirjastamiseks OÜ-ga Viimsi Haldus.
3. Otsus jõustub teatavakstegemisest.
4. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavolikogule 30 päeva jooksul arvates otsuse teatavakstegemisest.

|  |
| --- |
|  |
|  |
|  |
|  |
|  |
|  |  |
| Vallavolikogu esimees |  |

Eelnõu esitaja: Viimsi Vallavalitsus, rahandusamet

Eelnõu koostaja: Randar Lohu, rahandusameti juhataja

Kooskõlastanud:

Rein Loik Randar Lohu Kristi Tomingas

Vallavanem Rahandusameti juhataja Vallasekretär

**Seletuskiri**

Viimsi Vallavolikogu otsuse eelnõule „Nõusoleku andmine OÜ-le Viimsi Haldus

laenu andmiseks Viimsi valla 2017. aasta eelarvest“

Käesoleva otsuse eelnõuga teeb Vallavalitsus ettepaneku anda laenu OÜ-le Viimsi Haldus 2017. aasta eelarvest.

Eelnõu eesmärk on finantseerida antava laenuga Randvere kooli spordiväljaku ja kõrvalhoone rajamist ning kinnitada antava laenu põhitingimused.

2013. aastal avatud Randvere koolil puudus siiani spordiväljak. OÜ Viimsi Haldus viis Viimsi valla huvides ja ülesandel läbi riigihanke „Randvere kooli spordiväljaku ja kõrvalhoone rajamine“ (viitenumber 183952). Läbiviidud riigihankele esitas parima pakkumise Montreco OÜ ja hankelepingust tulenevate rahaliste põhikohustuste summa on 333 155,00 eurot, millele lisandub käibemaks.

Samuti on OÜ Viimsi Haldus võtnud pakkumised omanikujärelevalve teenusele. Parima pakkumise esitas Arterega OÜ maksumusega 2 520,00 eurot, millele lisandub käibemaks.

Rajatav spordiväljak ja kõrvalhoone moodustavad Randvere kooliga ühe terviku.

Peale Randvere kooli spordiväljaku ja kõrvalhoone valmimist on vajalik muuta volikogu poolt varasemalt heaks kiidetud Randvere kooli üürilepingut.

Viimsi valla 2017. aasta eelarve investeerimistegevuse osas on Randvere kooli spordiväljaku ja kõrvalhoone rajamiseks vajalikud vahendid olemas ja täiendavaid vahendeid eelarvesse juurde pole vaja.

Randar Lohu

Rahandusameti juhataja